Puisi maut

Puisi maut atau sajak maut (jisei, 辞世) ialah sejenis karya sastera yang pernah lazim dalam budaya-budaya Asia Timur termasuk Jepun, China dan Korea di mana seseorang pengarang (baik seorang penyajak, pahlawan, bangsawan ataupun sami) muhasabah diri mengenai akhir hayatnya serta apa yang dialami dan diamati sepanjang hidupnya. Ia masih diteruskan ke zaman moden, misalnya sepertimana yang dilakukan askar-askar Jepun pada Perang Dunia Kedua yang melakukan demikian untuk mencontohi para samurai.Mayumi Ito, Japanese Tokko Soldiers and Their Jisei

Pengarangan ini datang daripada kepercayaan agama Buddha yang dianuti masyarakat-masyarakat serantau ini - lagi-lagi dalam mazhab Zen, Chan dan Seon - yang melihat kehidupan sebagai suatu perkara yang tidak berat, penting atau kekal dan perlu dilepaskan bagi mencapai kedamaian total.

 Rujukan 

Kategori:Puisi China
Category:Puisi Jepun
Category:Puisi Korea
Kategori:Sastera China
Kategori:Sastera Jepun
Kategori:Sastera Korea